Edda
        
         (petroleumsfelt)
Store norske leksikon,Teknologi og industri,Petroleum,Petroleumsutvinning,Petroleumsfelter
Edda er et utfaset petroleumsfelt i Nordsjøen som er et av de opprinnelig åtte feltene i Ekofisk-området.
Plattformen Edda 2/7 C ble installert på feltet i 1976. Produksjonen startet i 1979 og opphørte i 1998. I denne tiden ble det produsert 4,8 millioner standard kubikkmeter olje, 2 milliarder standard kubikkmeter gass og 200 tusen tonn NGL. Olje og gass ble transportert til plattformen Ekofisk 2/4 R i to separate rørledninger.I 1988 ble en ny prosessmodul installert for å håndtere produksjonen som kom fra Tommelitenfeltet, som ligger 11,8 km vest for Edda. Plattformen Alexander L. Kielland var boligplattform tilknyttet Edda 2/7 C inntil Alexander L. Kielland-ulykken i mars 1980. Les mer i Store norske leksikon Alexander L. Kielland-ulykken Ekofisk petroleum Norges oljehistorie Petroleumsfeltene på norsk kontinentalsokkel Eksterne lenker Industriminne Ekofisk: Edda  Oljedirektoratets faktasider: Edda norskpetroleum.no: Edda